ms id en uz id ms id id ms id ms id en en id id ms ms id en id id ms en id ms ms ca fr ms ms id id ms ms id id id ms id id id ms id id id ms id ms sv id ms ms en ms uz en ms pt nl en en nl en en sv sv ms nl en en sv nl en en nl en it oc en nl en en sv sv id en
Resepi bihun kuah. Sekali-sekala bila dah jemu makan nasi, bolehla cuba masak bihun atau mee kuah. Namanya simple tapi rasanya sangat sedap. Kuahnya di campur daging, telur dan sayuran – lazat, mesra kanak-kanak dan mengenyangkan.
Berikut adalah cara memasak bihun kuah.
Masa persediaan: 15 minit ♦ Masa memasak: 20 minit ♦ Hidangan: 2 orang
Berikut adalah bahan-bahan yang diperlukan untuk bihun kuah.
2 biji telur ayam
2 ulas bawang putih
5 biji bawang merah
2 sudu makan sos tomato
1 tangkai sayur sawi
4 biji cili padi (kurangkan/tambah mengikut tahap kepedasan yang diingini)
1 senduk minyak masak
1 sudu kecil lada sulah
2 hiris limau nipis
Bersihkan dan potong kobis dan sawi. Asingkan daun dan batang sawi.
Rendamkan bihun dalam air sehingga lembut, kemudian tuskan.
Bihun kuah istimewa untuk mengganti nasi ... lagi ummph kalau ada cili jeruk
Berikut adalah langkah-langkah untuk memasak bihun kuah.
Rebus daging dengan air, garam dan serbuk perasa. Apabila empuk, angkat dan ketepikan.
Panaskan minyak dalam. Tumiskan bawang putih dan bawang merah sehingga bawang putih kekuningan.
Apabila naik bau, masukkan daging yang direbus tadi berserta air rebusannya. Biarkan mendidih.
Kecilkan api dan pecahkan telur satu persatu, jangan kacau dan masak perlahan sehingga telur masak dan timbul.
Masukkan sayur kobis, batang sawi, sos tomato dan serbuk lada sulah.
Setelah mendidih, masukkan bihun. Masak seketika (kira-kira 2 minit) sehingga bihun lembut.
Akhir sekali masukkan daun sawi, kemudian tutup api.
Hidangkan bihun kuah panas-panas dengan hirisan limau nipis dan cili jeruk. Perah limau bila hendak makan.
Kategori: Daging, Hidangan Sampingan, Masakan Berkuah, Mee dan Pasta, Sayuran, Telur
Bubur Hidangan Sampingan Kek Kuih-muih Lauk Pauk Mee dan Pasta Minuman Nasi Pencuci Mulut Pengat Petua Sambal dan Sos Sayuran
Ayam Buah Daging Ikan Makanan Dalam Tin Sayuran Sotong Telur Udang
Masakan Barat Masakan Berkuah Masakan Goreng Masakan Kukus Masakan Melayu Masakan Tradisional Tanpa Memasak
Copyright © 2021 AnekaResipi.com | Hubungi | Dasar Privasi | Penafian